吉隆坡

**吉隆坡**（，同）係馬來西亞最大嘅城市兼首都，不過而家已經有好多聯邦政府機構搬咗去布城。喺馬來西亞境內，吉隆坡嘅英文減筆KL亦通用。

吉隆坡係馬來西亞三個直轄區之一，佢係喺雪蘭莪州之中，或者馬來亞半島中央偏西海岸。吉隆坡係一座對東南亞文化、教育、體育、經濟、商業、金融具有極大影響力嘅城市。

1969年5月13號，吉隆坡爆發五一三事件，當年馬來西亞國會選舉反對派大勝，令到執政巫統有啲黨員不滿，從而觸發咗馬來族同埋華族之間嘅衝突，而呢件事亦令到當年嘅馬來西亞首相東姑阿都拉曼落台。

1998年，吉隆坡舉辦英聯邦運動會，係第一個舉辦呢個運動會嘅亞洲城市。坐落喺吉隆坡市中心嘅雙子塔（）係吉隆坡嘅著名地標。

作為馬來西亞嘅粵語重鎮之一，吉隆坡嘅唐人主要祖籍廣東，又有一部分嘅人係客家人，所以唐人之間主要都係講廣東話。而受到華校同埋嚟至馬來西亞其他地區嘅華人嘅影響，華語亦都逐漸喺吉隆坡普及起嚟。吉隆坡有條唐人街叫做茨廠街。

## 地理

吉隆坡喺巴生河流域，東面係蒂迪旺沙山脈，西面係馬六甲海峽。

## 政區
吉隆坡分為11個市轄區，同時亦係國會選區：

#武吉免登（Bukit Bintang）
#蒂蒂旺沙（Titiwangsa）
#斯迪亞旺沙（Setiawangsa）
#旺沙瑪珠（Wangsa Maju）
#峇都（Batu）
#甲洞（Kepong）
#泗岩沫（Segambut）
#班底谷（Lembah Pantai）
#士布爹（Seputeh）
#敦拉薩鎮（Bandar Tun Razak）
#蕉賴（Cheras）

## 氣候
吉隆坡屬於熱帶雨林氣候，全年温度平均、天氣炎熱、雨量充足，特別係10月至隔年3月東北季風盛行時。平均年降雨量係2600毫米，雖然6月同7月比較乾旱，但係平均月降雨量都超過127毫米。

## 交通

### 市內交通

吉隆坡大眾運輸系統有巴士、鐵路、的士、Grab、Uber等。另外，自行揸車亦係主要嘅交通方法。吉隆坡公路網路好密集，可以接通馬來半島唔同地區。

吉隆坡鐵路運輸有馬來西亞輕軌捷運系統（LRT）、地下鐵（MRT）、單軌鐵路、通勤鐵路同機場聯絡軌道系統（KL Express）。輕快鐵系統有格拉那再也線、安邦線同大城堡線。呢三條路線，串聯吉隆坡都會區同各個主要郊區。

### 鐵路
吉隆坡中央車站係鐵路系統嘅交會站，又係未電氣化城際鐵路同KTM電動列車服務嘅樞紐。

吉隆坡中央車站亦有機場快線往返吉隆坡國際機場。

### 航空
吉隆坡有兩座機場，吉隆坡國際機場同埋蘇丹阿都阿兹沙機場。吉隆坡國際機場喺雪蘭莪州雪邦，吉隆坡以南約50公里，同時係馬來西亞同東南亞嘅空中樞紐。馬來西亞航空、馬印航空同亞洲航空營運樞紐。

## 人口
根據2015年馬來西亞統計局人口普查數據，吉隆坡人口大約有1,780,400人。

吉隆坡華人主要以廣府人、閩南人同客家人為主。

## 宗教

## 高等教育
以下列表指出大吉隆坡（the Greater Kuala Lumpur）地區所有高等教育學府：

## 出名景點
*蘇丹阿都沙末大廈（Sultan Abdul Samad Building）：1897年落成，容納英國殖民地政府嘅幾個重要部門，有摩爾色彩更冠上銅光閃亮嘅圓屋頂，並擁有40公尺大鐘樓，係吉隆坡市重要標誌之一，又係好多重要活動嘅舉辦場地，例如8月31號嘅國慶日大遊行同迎新年嘅盛會等。依家係最高法院所在地。
*吉隆坡獨立廣場（Merdeka Square）：喺蘇丹阿都沙末大廈對面，面積約8.2公頃。1957年8月31號，馬來西亞國旗開始喺呢度飄揚，象徵脫離英國統治而獨立。
*阿布瑟曼酋長故居（Rumah Penghulu Abu Seman）
*國家回教堂（National Mosque）
*國家體育中心 ( National Sports Complex )
*共和聯邦嶺與住宅樓（Commonwealth Hill and Family Park）
*家庭公園（The Family Park）
*古腰河（Sungai Kuyoh）：一個沿住河起以康樂為主題嘅園藝花園。
*吉隆坡火車站（Kuala Lumpur Railway Station）：喺1910年起好，係一座摩爾式歷史性建築物。以前，乘客可以由呢個火車站前往馬來西亞半島西岸嘅大多數城鎮同東岸嘅道北（Tumpat），亦可以直達新加坡同泰國。自從吉隆坡中央車站（KL Sentral）喺2001年開始啟用後，佢首要火車站嘅地位已經被取代。目前，佢係電動火車服務嘅其中一站。
*國家劇場（Istana Budaya）
*國家天文館（National Planetarium）
*湖濱公園（Lake Gardens）：吉隆坡最受歡迎嘅公園之一。公園圍繞住兩個湖嚟設計，熱帶公園佔地91.6公頃，係市內綠洲，重設有雕刻藝術廊、創意主題公園同雨林。
*吉隆坡飛禽公園（Kuala Lumpur Bird Park）：亞洲最大飛禽公園之一，超過3000隻雀仔住喺度，90%係本地鳥類，10%則是從海外進口的。
*國家英雄紀念碑（Tugu Negara）
*東盟雕塑公園（ASEAN Sculpture Garden）
*馬來西亞國家博物館（Muzium Negara）：馬來西亞主要博物館之一，設計依照古典馬來建築風格。
*占美清真寺（Jamek Mosque）
*國家皇宮（Istana Negara）：好多宮室應酬、宴會同慶典活動喺呢度進行。此外，每日遊客都可以去嗰度睇皇宮守衛換班儀式。
*吉隆坡塔：喺咖啡山（Bukit Nanas）上，係亞洲最高、全球第四高嘅塔，係一座電訊、電台同電視轉播通訊塔。
*雙子塔：有88層，係全世界最高嘅兩座獨立塔樓，452米高。
*吉隆坡城中城公園（KLCC Park）：佔地20公頃，由已故羅伯托·馬克（Roberto Burl Marx）設計師設計，係市區一個綠化地帶，亦係城市居民忙裏偷閒嘅一個空間。公園搜集咗約1900種本地樹木同棕櫚種類，為公園提供一個物種多樣性嘅集合區。公園裏面雕塑、壁書同陽光廣場購物中心外側休憩處有兩座噴泉，呈現「池塘交響音樂」。
*國油畫廊（Galeri Petronas）
*國油管弦樂廳（Petronas Philharmonic Theater）
*馬來西亞旅遊諮詢中心（Malaysia Tourism Centre）
*國家科學中心（National Science Centre）
*伊斯蘭藝術博物館（Islamic Arts Museum）
*中央藝術坊（Central Market）
*茨廠街：係吉隆坡唐人街，有中華風格。街道上有好多商店、中式餐館同小販攤檔，係旅客必去景點之一。
*樂聖嶺天后宮 (Thean Hou Temple）
*印度清真寺路（Jalan Masjid India）
*手工藝品中心（Komplex Budaya Kraf）
*康樂花園夜市場（Pasar Malam Taman Connaught）
*國家紀念碑公園（Taman Tugu Kuala Lumpur）

## 相

Image:KL_Night_Scene_301015.jpg|吉隆坡夜景
Image:Kuala Lumpur. The Exchange 106. 2019-11-30 20-46-54.jpg|吉隆坡敦拉薩國際貿易中心（TRX）
Image:Kuala Lumpur City View.jpg|由文良港望過去嘅吉隆坡風景
Image:Downtown KL Panorama.jpg|全景視圖吉隆坡風景
Image:KL Panorama at dusk.png|吉隆坡傍晚天際綫
File:Kuala Lumpur - Titiwangsa - Panorama 0002.JPG|吉隆坡湖濱公園全景
File:Bukit bintang from kl monorail 2009.jpg|日頭嘅武吉免登
File:Bukit Bintang, Kuala Lumpur, Jan 2011 (01).jpg|夜晚嘅武吉免登
File:KL view from Skybridge.jpg|從雙子塔拍攝
File:View on KL.JPG|吉隆坡部分景色
File:Moonrise over kuala lumpur.jpg|吉隆坡夜景
File:KL - Cityscape at dusk.JPG|吉隆坡天際線
File:KL-DBKL 50th Merdeka.JPG|市政局大廈亮燈慶祝50周年國慶日
File:KL - Menara Citibank and Intercontinental Hotel.JPG|花旗銀行大樓同洲際酒店
File:KL - The Troika.JPG|The Troika高級公寓
File:Petronas Towers.JPG|吉隆坡雙子塔
File:Berjaya Time Square in the afternoon, Kuala Lumpur (Dec 2006).jpg|成功時代廣場
File:KL-MidValleyCity2008.jpg|谷中城天際線
File:KLMonoRail-Top.JPG|清晨嘅單軌咖啡山站


## 參考